Лондон иска по - дълъг преходен период след Brexit Великобритания увеличи съмненията относно предложения от ЕС краен срок от 31 декември 2020 г . за прекратяване на преходния период след Brexit , който да позволи на двете страни да постигнат споразумение за бъдещи търговски връзки , предаде БГНЕС . Според изтекъл документ , публикуван от британските медии , правителството заявява , че продължава да се стреми преходният период да продължи около две години , след като Великобритания напусне Европейския съюз на 29 март 2019 г . Според него обаче точната продължителност на периода " трябва да бъде определена от това колко време ще отнеме , за да подготвим и приложим новите процеси и новите системи , които ще залегнат в бъдещото партньорство " . Великобритания " желае да обсъди с ЕС преценката , която подкрепя предложената крайна дата " , гласи документът . Споразумение за бъдещото партньорство между Великобритания и ЕС не може да бъде сключено , докато Лондон не напусне блока , а текущите преговори са за условията на оттеглянето и прехода . Документът беше отговор на условията , поставени от Брюксел за преходен период , поискан от Великобритания с намерението да се даде възможност на бизнеса и на широката общественост да се приспособят към живота след Brexit . Според документа има " широко привеждане в съответствие " и " само малък брой области , които изискват обсъждане " . Говорител на министър - председателя Тереза Мей омаловажи документа , казвайки , че в него няма " нищо ново " . Великобритания заяви , че иска да напусне европейския единен пазар и митническия съюз в момента на Брекзит , но след това да продължи да търгува с Европейския съюз " при сегашните условия " по време на преходния период . ЕС каза , че това може да стане само ако Великобритания се съгласи да следва всички действащи правила на ЕС , включително свободата на движение на гражданите . Правителственият документ , издаден в сряда , също така призовава за " договорености " , за да се гарантира " взаимна добросъвестност " по отношение на новите закони на ЕС , приети по време на преходния период , без да се дават повече подробности . За още новини харесайте страницата ни във Facebook ТУК Получавайте най - важното от деня в пощата си .